b'\n_START_ARTICLE_\nA\xc5\xa1tuonkoj\xc4\x97\n_START_SECTION_\nFilmas\n_START_PARAGRAPH_\nPo \xe2\x80\x9eTik Tavo akims\xe2\x80\x9c pasirodymo Rogeris Moore parei\xc5\xa1k\xc4\x97 nebenorintis daugiau vaidinti D\xc5\xbeeimso Bondo. Jo sutartis penkiems filmams jau buvo pasibaigusi ir prodiuseriai \xc4\x97m\xc4\x97 ie\xc5\xa1koti kito aktoriaus. Pagrindiniai kandidatai buvo Timothy Daltonas ir Jamesas Brolinas. Ta\xc4\x8diau kitai kino studijai prane\xc5\xa1us apie ketinim\xc4\x85 filmuoti \xe2\x80\x9eNiekada nesakyk niekada\xe2\x80\x9c su Seanu Connery, prodiuseriai dar kart\xc4\x85 sutar\xc4\x97 su Rogeriu Moore, tik\xc4\x97damiesi, kad \xc5\xbeymus aktorius bus tinkama atsvara Conneriui. Tuo tarpu trys filmuoti Jameso Brolino testai buvo \xc4\xaftraukti \xc4\xaf filmo \xe2\x80\x9eA\xc5\xa1tuonkoj\xc4\x97\xe2\x80\x9c special\xc5\xb3 leidim\xc4\x85 su u\xc5\xbera\xc5\xa1u \xe2\x80\x9eJamesas Brolinas: \xc5\xbemogus, kuris vaidins D\xc5\xbeeims\xc4\x85 Bond\xc4\x85\xe2\x80\x9c._NEWLINE_Filmo premjeroje Odeon Leicester Square dalyvavo princas \xc4\x8carlzas_NEWLINE_ir Velso princes\xc4\x97 Diana. Jis pasirod\xc4\x97 keliais m\xc4\x97nesiais anks\xc4\x8diau negu konkurent\xc5\xb3 filmo \xe2\x80\x9eKamuolinio \xc5\xbeaibo\xe2\x80\x9c perdirbinys \xe2\x80\x9eNiekada nesakyk niekada\xe2\x80\x9c ir, u\xc5\xbedirb\xc4\x99s 187,5 milijono doleri\xc5\xb3, aplenk\xc4\x97 \xc5\xa1\xc4\xaf pagal pajamas.\n_START_SECTION_\nMuzika\n_START_PARAGRAPH_\nPagrindin\xc4\x99 filmo dain\xc4\x85 \xe2\x80\x9eAll Time High\xe2\x80\x9c atliko Rita Coolidge, o j\xc4\x85 suk\xc5\xabr\xc4\x97 Johnas Barry ir Timas Rice. Tai viena i\xc5\xa1 \xc5\xa1e\xc5\xa1i\xc5\xb3 titulini\xc5\xb3 Bondo serijos film\xc5\xb3 dain\xc5\xb3, kuri\xc5\xb3 pavadinimai nesutampa su filmo pavadinimu._NEWLINE_\xe2\x80\x9eAll Time High\xe2\x80\x9c Billboard Hot 100 s\xc4\x85ra\xc5\xa1e pasiek\xc4\x97 36 viet\xc4\x85, o \xe2\x80\x9eUS Billboard Adult Contemporary\xe2\x80\x9c keturias savaites i\xc5\xa1buvo 1-oje pozicijoje.'